Сесил Дей Луис
В тези наши зимни дни

Превод от английски: Василка Хинкова, Владимир Филипов, —

chitanka.info

В тези наши зимни дни

железният език на смъртта е разговорлив,

той смразява от страх всяка жива твар

по огненосърцата земя.

Епохата, зелена някога, е погребана,

часовете на светлината са преброени;

нашто слънце кървавочервено през снега

влачи още свойто отстъпление плахо.

Пролетта през желязната врата на смъртта

милионите си кълнове ще провре;

притихналата, но неугасена любов

кошмарната обвивка ще отхвърли.

Очите, макар и не нашите, ще съзрат

сигнален пламък в небето,

дошлото отново слънце на власт

над един свят, обаче не същия.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.